דבורה חן

דבורה חן (נולדה ב-3 ביולי 1951) היא עורכת דין העוסקת בתחום המשפט הפלילי, הביטחוני והציבורי. כיהנה בפרקליטות המדינה כ-28 שנים, ותפקידה האחרון היה מנהלת המחלקה לעניינים פליליים – ביטחוניים ועניינים מיוחדים בפרקליטות המדינה, משרד המשפטים. נולדה בתל אביב, ולאחר מכן עברה עם משפחתה להתגורר ברמת גן. שם סיימה את בית ספר התיכון "אוהל שם". שירתה בשירות חובה בחיל המודיעין והשתחררה בדרגת סגן. במלחמת יום כיפור גויסה לשירות מילואים, והייתה מראשוני היחידה לאיתור נעדרים. היא בעלת תואר ראשון במשפטים, אוניברסיטת תל אביב. היא בעלת תואר מוסמך בחוג למדע המדינה, תחום התמחות מנהל ומדיניות ציבורית, אוניברסיטת חיפה. לאחר סיום לימודי המשפטים, התמחתה במשך שנה בבית המשפט המחוזי בתל אביב אצל כב' השופט דב לוין, ולאחר מבן התמחתה שנה נוספת אצל עו"ד אמנון עברון בתל אביב. ב-1976, החלה לעבוד בפרקליטות מחוז תל אביב (פלילי), שם החלה כפרקליטה מתחילה, והגיעה עד לתפקיד של משנה לפרקליט המחוז. בין השאר, עסקה שם בניהול תיקים פליליים מהגדולים והמרכזיים בתקופה, בכלל זה תיקי פשיעה חמורה ועבירות צווארון לבן. ניהלה מחלקות של עשרות פרקליטים, שעסקו בניהול תיקים פליליים מורכבים. כמו כן, עסקה בניהול והנחיה של צוותי חקירה, החל משלב החקירות המודיעיניות הסמויות ועד להגשת כתבי אישום, וכן בהדרכה ואימון של פרקליטים צעירים שהצטרפו לשורות הפרקליטות. ב-1996, התמנתה למנהלת המחלקה לעניינים פליליים-ביטחוניים ועניינים מיוחדים, בפרקליטות המדינה. במהלך תפקידה, שימשה כראש צוות התביעה במשפטים מרכזיים נגד מנהיגי ופעילי ארגוני טרור. היא ניהלה את המחלקה בפרקליטות המדינה, לרבות ניהול והופעה בראש צוותי התביעה בכל התיקים הפליליים-ביטחוניים המרכזיים בתקופה דלעיל, ובהם תיקי ריגול ובגידה. כמו כן, הייתה שותפה בכירה בעיצוב המדיניות המשפטית בתחום הביטחוני, כפי שגובשה בתהליכים משותפים על ידי משרד המשפטים ומערכת הביטחון. עסקה בייעוץ משפטי לגופי מערכת הביטחון בסוגיות חוקתיות, ומשפטיות עקרוניות ומרכזיות, כפי שהתעוררו מעת לעת, ובטיפול וייעוץ שוטפים, לרבות ניהול תיקים בבית המשפט, של ענייניי טוהר המידות בארגונים של מערכת הביטחון. בסוף שנת 2004, פרשה מפרקליטות המדינה, לאחר כהונה של 28 שנים. מאז 2006, לחן משרד עריכת דין העוסק בתחום המשפט הפלילי, הביטחוני והציבורי. בשנת 2005 שימשה כיועצת מיוחדת, במשרד עורכי דין מ. זליגמן ושות', בתל אביב. מאז 2004, היא משמשת כעמית מחקר במכון הבינלאומי לחקר מדיניות נגד טרור, אוניברסיטת רייכמן, הרצליה. בשנת 2006 הוזמנה כעמית מחקר מומחה למכון וושינגטון למדיניות המזרח התיכון, וושינגטון, ארצות הברית, שם עסקה בנושא של ההיבטים המשפטיים של המלחמה בטרור בישראל. בין השנים 2005–2008 הייתה מרצה, בנושא "היבטים משפטיים בביטחון המדינה", במסגרת לימודי מוסמך, בבית הספר לממשל ומדיניות, באוניברסיטת תל אביב, ולימודי תואר ראשון במשפטים באוניברסיטת רייכמן. חן הייתה חברת מליאת הרשות לניירות ערך (2007–2009), הייתה חברת דירקטוריון בחברת חשמל (2010–2014) שם כהנה כיו"ר ועדת רגולציה, וכמו כן, הייתה דירקטורית בתעשייה האווירית לישראל (2016-2019) שם כהנה כיו"ר הוועדה לממשל תאגידי, קיימות וקידום נשים. בשנת 2021 התמנתה כחברה בוועדה הציבורית לפי חוק המאבק בטרור. הייתה חברה בוועדה המייעצת לראש הממשלה בענייני אבטחת נבחרי ציבור. כהנה כחברת דירקטוריון, המכון להשתלמויות של לשכת עורכי הדין. בנוסף, היא חברה בעמותות ופורומים שונים ובהם, פורום דבורה, ודירקטוריות מובילות שינוי, וכן היא מכהנת מעת לעת כחברה בוועדות ציבוריות וסטטוטוריות שונות. היא הנחתה תוכנית משפטית שבועית בערוץ הכנסת, "דיון נוסף". משמשת מעת לעת כפרשנית בתחום המשפט הפלילי, הציבורי והביטחוני, באמצעי התקשורת הכתובה והאלקטרונית ומרצה בפני קהלים בתחום המשפט הפלילי והביטחוני בארץ ובחו"ל דבורה חן נשואה, אמא לשתי בנות וסבתא ל-5 נכדים. רונן ברגמן וטובה צימוקי, "נאום התביעה", ידיעות אחרונות, 7 ימים, 5.11.2004, עמ' 29 דנ"פ 3576/97 - רייש יוסף נ' מדינת ישראל, לפני הנשיא א' ברק, תק-על 97(3), 626 ע"פ 2479/96 - ישראל מזרחי נ' מדינת ישראל, לפני הנשיא א' ברק, השופטים י' קדמי, ד' דורנר, תק-על 96(3), 389 ע"פ 242/85 - אליהו בן שמעון חזן ו-2 אח' נ' מדינת ישראל, לפני השופטים א' ברק, ש' לוין, ג' בך, פ"ד מא(1), 512 ת.פ.ח. 518/90 מדינת ישראל נגד רוני ליבוב, לפני השופטים: ו' אוסטרובסקי-כהן, א. סגלסון, ר. שטרנברג-אליעז, בית המשפט המחוזי בתל אביב מיום 25.2.91 דבורה חן עברה לתיקים בטחוניים, באתר גלובס, 20 בנובמבר 1996 תפ"ח (תל אביב-יפו) 1158/02 - מדינת ישראל נ' מרואן בן חטיב ברגותי, כב' השופטת שרה סירוטה, ס.נ. - אב"ד כב' השופט אברהם טל כב' השופט ד"ר עמירם בנימיני, תק-מח 2004(2), 4523 תפ"ח (תל אביב-יפו) 1137/02 - מדינת ישראל נ' נאסר מחמוד, השופט ש' טימן השופט נ' אחיטוב השופט ע' סלומון צוניאק, תק-מח 2003(2), 1686 בש"פ 9021/02 - מדינת ישראל נ' זייד (בן ערסאן) כילאני, לפני השופטת ד' בייניש, תק-על 2002(3), 2480 עמ"מ 01–2134 - המערער: כאמל עוביד נ' המשיב: שר הביטחון, כבוד השופטת ט' שטרסברג-כהן, כבוד השופטת ד' דורנר, כבוד השופט י' טירקל, תק-על 2001(1), 3042 עמ"מ 5652/00 - שיח' עבד אל כרים עובייד נ' שר הביטחון, השופט ת' אור השופט א' מצא השופט מ' חשין השופטת ט' שטרסברג-כהן השופטת ד' דורנר, פ"ד נה(4), 913 אבי כהן ואלי סניור, מרואן ברגותי הורשע ברצח חמישה בני-אדם, באתר ynet, 20 במאי 2004 מאת צבי הראל, אי הסכמה בין עו"ד דבורה חן לארבל על תנאי מעצר יעקב, באתר הארץ, 24 בנובמבר 2001 ע"פ 6411/98 - נחום מנבר נ' מדינת ישראל, לפני השופטים ת' אור, א' מצא, י' קדמי, תק-על 2000(4), 839 ע"פ 3116/99 - יהודה בן משה גיל נ' מדינת ישראל, לפני השופטים י' זמיר, ט' שטרסברג-כהן, א' ריבלין, פ"ד נד(4), 193 רע"ב 922/99 - מרדכי ואנונו נ' ועדת השחרורים, לפני המשנה לנשיא ש' לוין, תק-על 99(2), 984 עע"א (באר-שבע) 2214/97 - אברהם מרקוס קלינברג נ' שירות בתי הכלא, הנשיא א' לרון - אב"ד השופט י' פלפל השופט נ' הנדל, תק-מח 98(3), 2502 רונן ברגמן, The Secret War with Iran בש"א (תל אביב) 25804-00 - מדינת ישראל נ' 1. ידיעות אחרונות בע"מ, נ ישעיה, תק-מח 2001(1), 66803 ע"א 9185/03 - אסתר טננבוים נ' הוצאת עיתון הארץ בע"מ, המשנה לנשיא ת' אור השופטת ד' דורנר השופטת א' חיות, פ"ד נח(1), 359 טננבוים לא יועמד לדין, באתר ערוץ 7, 3 באוגוסט 2004 משה גורלי, "לא מצמצתי, לא מלמלתי, לא דברתי בכפל לשון", מעריב 24.10.2004, עמ' 15 הדס מגן, "פרידה גרנדיוזית", גלובס, 24.10.2004, עמ' 17 עו"ד דבורה חן הודיעה על פרישתה מפרקליטות המדינה, באתר ynet, 22 ביולי 2004 ע"פ 05–4596 - המערער: זאב רוזנשטיין נ' המשיבה: מדינת ישראל, כבוד המישנה לנשיא מ' חשין, כבוד השופט א' א' לוי, כבוד השופט א' רובינשטיין, תק-על 2005(4), 5726 רע"פ 6351/08 - דב יששכר טורנהיים נ' מדינת ישראל, כבוד המשנה לנשיאה א' ריבלין, כבוד השופט ס' ג'ובראן, כבוד השופט י' דנציגר, תק-על 2008(4), 10951 ערעור (ערעורים) 37/14 - התובע הצבאי הראשי - נ' אל"ם א' א' - אלוף שי יניב -, הנשיא, תק-צב 2014(2), 941 ‏Adv. Dvorah Chen, באתר אוניברסיטת רייכמן Terrorism Prosecution & Countering the Financing of Terrorism - ICT16, סרטון בערוץ "International Institute for Counter-Terrorism (ICT)", באתר יוטיוב (אורך: 02:48:32) ‏Dvorah Chen, באתר The Washington Institute * Dvorah Chen, Prosecuting Terrorists: A Look at the American and Israeli Experiences, Policy Watch #1162, The Washington Institute for Near East Policy, Nov. 14, 2006. דבורה חן, באתר פורום דבורה אבי בר-אלי‏, הסנגורית של חברת החשמל, באתר וואלה, 19 בינואר 2010 מיקי גרינפלד, שתי דירקטוריות חדשות מצטרפות לתעשייה אווירית, באתר כלכליסט, 9 ביוני 2016 הארץ, חן הולכת לכנסת, באתר הארץ, 27 בנובמבר 2007 עו"ד שמרית רגב, "לעיתים בחקירה נגדית יש להזכיר לשופט בנימוס שעורך הדין הוא האחראי לניהול החקירה", לשכת עורכי הדין בישראל, 21.09.2006 אביאל מגנזי, קלון כן, מאסר על-תנאי לא? "יש בסיס לערעור", באתר ynet, 9 בנובמבר 2010 אביאל מגנזי, אחרי קצב: "דרוש גוף שיבקר את הפרקליטות", באתר ynet, 10 בנובמבר 2011 ביני אשכנזי, "אפשר היה להוסיף לנתניהו אישום על קבלת דבר במרמה, אולמרט קיבל על זה 8 חודשים", באתר TheMarker‏, 5 במרץ 2019 עו"ד דבורה חן על סערת האזנות הסתר על ידי משטרת ישראל בחקירתו של שלמה פילבר בתיק 4000, 103fm, 03/02/2022 דבורה חן – "עבירת מרמה והפרת אמונים – מתי תתפוגג העמימות?", ספר אליהו מצא (2015) 597 ‏Balancing Security and Individual Rights in the Fight Against Terror, ‏UCLA Younes & Soraya Nazarian Center for Israel Studies עמית בן-ארויה, "הפרקליטות היא מערכת נוקמת ונוטרת", באתר הארץ, 13 באוגוסט 2008 אבירם זינו ורינת מלכס, האם עורכי דין פרטיים יבטיחו שוויוניות?, באתר ynet, 7 ביוני 2006